**Sportnap**

**A rendezvény helyszíne:** Wesley János Iskola udvara és épülete

**A rendezvény időpontja:** 2015. június 5., péntek

**A rendezvény célcsoportja:** 1-8. osztályosok

**A kedvezményezett neve:**  Wesley János Óvoda, Általános Iskola, Gimnázium, Szakképző Iskola, Speciális Szakiskola és Kollégium

**A projekt címe:** NAP-VILÁG-innovatív megújulás – a társadalmi felzárkózást elősegítő ismeretek, készségek fejlesztése és közösségfejlesztés a Wesley János Iskolában

**A szerződött támogatás összege:** 19 998 760

**A támogatás mértéke:**  100%

**A projekt kezdő dátuma:**  2015. május 1.

**A projekt befejező dátuma:**2015. október 31.

**A projekt azonosítószáma:** TÁMOP-3.1.4-C-14-2015-0184

Az iskolai Sportnapot 2015. június 5-én szerveztük meg Abaújkéren. A rendezvényen a felsődobszai iskola diákjai is részt vettek, így összesen mintegy 180 fő jelent meg.

A program egy közös zenés gimnasztikával indult, majd mindenki választhatott a különböző állomások között. Kora délutánig folyamatosak voltak a programok és a gyerekek mindig tudtak valahova csatlakozni. A futball-, a röplabda- és az asztalitenisz bajnokság a sportkedvelők körében volt népszerű, de volt számos szórakoztató feladat is azoknak, akik a labdajátékokat kevésbé kedvelik. Sorversenyeken, szódaivó-, aszfaltrajzversenyen is részt tudtak venni és a sport kvízzel a tudásukat is próbára tehették. A trambulin és a két ugrálóvár egész nap elérhető volt a gyerekeknek. Délben eredményhirdetést tartottunk, ahol kiosztottuk az érmeket és különböző finomságokat a legügyesebbeknek, majd közösen megebédeltek a diákok. Ebéd után büntetődobó versenyen és a tollaslabda bajnokságon indulhatott az, akinek még volt kedve a mozgáshoz.